4 BEVEZETŐ. 



ségek eltünedeznek, a szabályozott folyók elvesztik ősi természetűket ; 

 mindevvel megcsökkennek a halászat régi módjai, az ősi szerszámok 

 s ezekkel örökre elvész egy egész szókincs ; tehát meg kell menteni 

 azt, a mi még megvan. 



Elgondoltam, hogy a halászéletnek vannak vonzó, mindenkit 

 érdeklő eljárásai, szokásai, alakjai, a melyeknek könyvben, képben 

 alig van nyomuk ; hogy szótáraink duzzadoznak a ráfogásos dolgok- 

 tól ; de sőt, hogy a multaknak fölismerése irányt adhat a jövőnek is. 



Végre tudtam, hogy a feladatot aránylag könnyen oldhatom meg. 

 mert sok az összeköttetésem, szeretem a népet, foglalkozását s tudok 

 vele bánni. 



Tervet készítettem s megbeszéltem a dolgot kipróbált barátaim- 

 mal : Semsey ANDOR-ral és Szily KÁLMÁN-nal ; azután hozzáláttam a 

 végrehajtáshoz. 



Az 1883-dik év július hó 28-kán indultam el, hogy mindenekelőtt 

 a Balatont vegyem elő. Eleve is eltökéltem magamat arra, hogy csak 

 a valóban magyarnak vehető halászatot fogom tanulmányozni, nehogy 

 más elemek belévonásával zavart teremtve, megnehezítsem az Ítéletet. 



Útba ejtettem a magyar-velenczei tavat; innen elmentem Siófokra; 

 átcsaptam Komáromba, innen Szegedre ; elővettem Budapestet ; innen 

 halászati perek tanulmányozása elvitt Enyingre ; elmentem Körös- 

 Tarcsára, innen a Szádellő völgyébe; majd a Bódva mentére, Hid- 

 vég-Ardó, Komjáti, Szendrő érintésével; átcsaptam az Ecsedi-lápra v 

 Börvelyen és Kis-Majtényban kutatva; később az Ipolyhoz rándul- 

 tam ; rövid időn megismételtem a Balatont, Kenessen, Tihanyban 

 kutatva ; majd Csongrádra és Szentesre vetődtem s újra fölkeres- 

 tem Szegedet, különösen Algyő és Tápé ősihelyek miatt. 



Ezekkel letelt az 1883-diki év, a mely azonban másképen is hasz- 

 nált, mert minden időközt az irodalomban való kutatásra használtam 

 fel s rendeztem az anyagot, a melyet levelezőim sorban beküldtek ; 

 jelesen a Kornádi rétségre, az Oltra, a Bodrogközre és a Szamosra 

 vonatkozót. Belefogtam a mesterszótár alapvetésébe, a szerszámok 

 rajzolásába, halászati képek tervezésébe és Jankó János barátom 

 segítségével elkészítésébe is. 



A felgyűlt és bemutatott anyag alapján a kir. magyar Természet- 

 tudományi Társulat részéről megbízattam a « Magyar Halászat Köny- 



